Fotografiile a peste o sută de mii de femei, furate de pe rețelele de socializare, trucate și distribuite ca "imagini nud".
Imaginile pe care mai mult de 100.000 de femei le-au postat pe rețelele de socializare au fost trucate, fiind transformate în fotografii nud și apoi au fost postate pe aplicația de mesagerie Telegram. Cei care rulează algoritmul au spus că a fost pur și simplu un act de "divertisment". Deși statisticile arată cât de răspândite pot fi astfel de imagini trucate, în multe țări realizarea acestora nu este încă abordată corespunzător la nivel legislativ.
Cu ajutorul inteligenței artificiale, din imaginile postate pe rețelele de socializare au fost create fotografii nud trucate a mai mult de 100.000 de femei și apoi au fost distribuite online, potrivit unui nou raport citat de BBC.Astfel de trucări sunt generate de calculator, de multe ori rezultând imagini realiste și video, bazate pe un șablon real. Una dintre utilizările acestora a fost crearea de clipuri pornografice trucate, în care apar celebrități. Însă directorul executiv al Sensity, Giorgio Patrini, a declarat că trecerea la utilizarea fotografiilor persoanelor private este o metodă relativ nouă, în perioada iulie 2019 – 2020, fiind vizate aproximativ 104.852 de femei."Este suficient ca cineva să aibă un cont de social media, cu fotografii publice, pentru a deveni o țintă", a avertizat el. Unele dintre persoanele vizate "păreau a fi minore", se arată în raportul companiei de informații Sensity.Compania Sensity susține că tehnologia folosită este o trucare realizată digital ("deepfake bot"). Algoritmul de inteligență artificială se află într-un canal de mesagerie privat al aplicației Telegram. Utilizatorii îl pot folosi și din fotografia unei femei sunt eliminate digital hainele în câteva minute, gratuit.BBC a testat mai multe imagini, toate cu acordul persoanelor în cauză, și niciuna nu a fost complet realistă.O aplicație similară a fost închisă anul trecut, dar se crede că circulă și versiuni piratate ale acelui software.Ancheta a constatat că unele dintre imagini păreau a reprezenta minore, "sugerând că unii utilizatori au folosit inițial algoritmul pentru a genera și a partaja conținut pedofilic".Administratorul care rulează serviciul, cunoscut doar ca "P" a spus: "Nu-mi pasă prea mult. Acest lucru ține de divertisment și nu transmite violență. "Nimeni nu va șantaja pe nimeni cu așa ceva, deoarece calitatea este nerealistă". A mai spus că echipa sa verifică fotografiile sunt partajate, iar când văd minori "blochează utilizatorul definitiv". A adăugat, de asemenea, că în curând va elimina toate imaginile.Sensity a mai declarat că programul a avut parte de multă publicitate pe site-ul rusesc de social media VK, iar un sondaj pe platformă a arătat că majoritatea utilizatorilor erau din Rusia și din țările ex-URSS.Telegram a fost oficial interzisă în Rusia până la începutul acestui an.Autorii raportului declară că au comunicat toate constatările la care au ajuns cu Telegram, VK și agențiile relevante de aplicare a legii, dar nu au primit vreun răspuns."Este doar o chestiune de timp până când acest conținut devine mai sofisticat. Numărul de videoclipuri porno deepfake pare să se dubleze la fiecare șase luni", a spus Nina Schick, autoarea cărții "Deep Fakes and the Infocalypse"."Este devastator, pentru victimele clipurilor pornografice în care identitatea protagonistului este substituită cu a altei persoane (fake porn). Le poate distruge viața pentru că se simt violate și umilite".Anul trecut, statul american Virginia a devenit unul dintre primele locuri în care deepfakes au fost recunoscute ca infracțiuni.Deși aceste statistici arată cât de răspândite pot fi imaginile trucate, în prezent acest lucru nu reprezintă o infracțiune specifică.